Univerzita Pavla Jozefa Šafárika v Košiciach, Právnická fakulta

# Katedra pracovného práva a práva sociálneho zabezpečenia

Podmienky na absolvovanie predmetu

Základy antidiskriminačného práva

1. a 2. ročník BŠP DŠ – zimný semester

**Podmienky na absolvovanie predmetu:**

Predmet je ukončený klasifikovaným hodnotením, ktoré pozostáva zo spracovania zadania a z testu.

Zadanie spočíva v analytickom spracovaní prideleného súdneho rozhodnutia. Za zadanie môže študent získať maximálne 10 bodov. V rámci spracovania zadania sa hodnotí analytický prístup študenta (4 body), stavba, členenie a prehľadnosť spracovania (4 body) a formálna úprava a jazyk (2 body). V prípade, že študent za zadanie získa menej ako 5 bodov, bude mu vrátené na prepracovanie.

Test bude pozostávať z 10 otázok, pričom každá otázka obsahuje dva výroky, ktorých pravdivostnú hodnotu určuje študent. Za každý správne určený výrok študent získa 1 bod. Maximálny počet bodov, ktoré môže študent z testu získať, je 20 bodov.

Hodnotenie sa určí na základe súčtu bodov získaných za zadanie a test nasledovne:

30 – 27 bodov – hodnotenie „A“,

26 – 24 bodov – hodnotenie „B“,

23 – 21 bodov – hodnotenie „C“,

20 – 18 bodov – hodnotenie „D“,

17 – 15 bodov – hodnotenie „E“.

Ak študent získa v súčte menej ako 15 bodov alebo ak získané hodnotenie neprijme, v predtermínovom týždni môže absolvovať opravný test. Spôsob hodnotenia je rovnaký. Ak študent ani na základe súčtu bodov získaných za zadanie a opravný test nezíska aspoň 15 bodov, zapíše sa mu FX.

V Košiciach september 2024

doc. JUDr. Marcel Dolobáč, PhD.

 vedúci katedry